SET ปิดเช้าลบ 8 จุด “เซลออนแฟคท์” หลังปิดงบ Q3-กังวลโควิดจีน
SET ปิดเช้าลบ 8 จุด แรงขายทำกำไรหุ้นใหญ่ หลังรายงานงบไตรมาส 3/65 และกังวลโควิดกลับมาระบาดหนักในจีน แนวโน้มช่วงบ่ายคาดลบต่อ ให้แนวต้าน 1,630 จุด แนวรับ 1,615 จุด
SET ปิดเช้าลบ 8 จุด แรงขายทำกำไรหุ้นใหญ่ หลังรายงานงบไตรมาส 3/65 และกังวลโควิดกลับมาระบาดหนักในจีน แนวโน้มช่วงบ่ายคาดลบต่อ ให้แนวต้าน 1,630 จุด แนวรับ 1,615 จุด
16 พ.ย. 2565

นายมงคล พ่วงเภตรา ผู้ช่วยกรรมการผู้จัดการฝ่ายกลยุทธ์ลงทุนหลักทรัพย์ บล.ดาโอ (ประเทศไทย) กล่าวว่า ตลาดหุ้นไทยในช่วงเช้าที่ผ่านปรับตัวลง จากแรงขายทำกำไรหนาแน่นในกลุ่มหุ้นขนาดใหญ่ หลังจากการรายงานผลประกอบการออกมาแล้ว โดยเฉพาะแรงขายจากนักลงทุนต่างชาติที่เข้ามาซื้อเพื่อเก็งกำไรผลประกอบการในช่วงก่อนหน้านี้
นอกจากนี้ นักลงทุนยังมีความกังวลต่อสถานการณ์การแพร่ระบาดโควิด-19 และการผ่อนคลายมาตรการควบคุมในประเทศจีน ในขณะเดียวกันนักลงทุนยังคงติดตามสถานการณ์ในสหภาพยุโรป หลังจากที่มีมิสไซล์ 2 ลูกตกลงที่ชายแดนโปแลนด์ นอกจากนี้ยังคงต้องติดตามการแถลงความคืบหน้ากรณีหุ้น MORE ว่าจะออกมาอย่างไรบ้าง ซึ่งจะส่งผลต่อ Sentiment การลงทุนของตลาด ส่วนตลาดหุ้นอื่นในภูมิภาคเอเชียช่วงเช้าที่ผ่านมาส่วนใหญ่ปรับตัวลงเช่นเดียวกัน
สำหรับแนวโน้มตลาดหุ้นไทยในช่วงบ่ายคาดว่าคาดว่าดัชนียังเคลื่อนไหวในแดนลบต่อเนื่องจากช่วงเช้า โดยให้แนวต้าน 1,630 จุด แนวรับ 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,751.26 ล้านบาท ปิดที่ 188.00 บาท เพิ่มขึ้น 3.50 บาท
GULF มูลค่าการซื้อขาย 1,391.08 ล้านบาท ปิดที่ 50.25 บาท ลดลง 1.75 บาท
BDMS มูลค่าการซื้อขาย 1,202.90 ล้านบาท ปิดที่ 30.50 บาท ลดลง 0.75 บาท
PTT มูลค่าการซื้อขาย 1,133.91 ล้านบาท ปิดที่ 33.50 บาท ราคาไม่เปลี่ยนแปลง
EA มูลค่าการซื้อขาย 1,129.32 ล้านบาท ปิดที่ 95.25 บาท ลดลง 3.25 บาท